b'\n_START_ARTICLE_\nGidon Kremer\n_START_SECTION_\nHistorie\n_START_PARAGRAPH_\nKremer f\xc3\xb8dtes i den lettiske hovedstad som s\xc3\xb8n af for\xc3\xa6ldre med tysk-j\xc3\xb8disk (hans far var Holocaust-overlevende) og lettisk-svensk baggrund. Han begyndte at spille violin i en alder af fire, hvor han modtog instruktioner af sin far og bedstefar, der begge var professionelle violinister. Han fortsatte ved at studere ved Rigas Musikskole og hos David Oistrakh ved Moskva Konservatorium. I 1967 vandt Kremer tredjeprisen ved Queen Elisabeth Music Competition i Bruxelles; dern\xc3\xa6st, i 1969, andenprisen ved Montreal International Violin Competition (delt med Oleh Krysa), efterfulgt af f\xc3\xb8rsteprisen ved Premio Paganini i Genova; og endelig f\xc3\xb8rsteprisen i 1970 ved Den Internationelle Tjajkovski Konkurrence i Moskva._NEWLINE_Kremers f\xc3\xb8rste koncert i vesten var i Tyskland i 1975, efterfulgt af optr\xc3\xa6dender ved Salzburg Festivalen i 1976 og i New York City i 1977. I 1981 grundlagde Kremer en festival for kammermusik i Lockenhaus i \xc3\x98strig. I 1996 grundlagde han Kremerata Baltica kammer orkester, best\xc3\xa5ende af unge musikere fra Baltikum. Han var ogs\xc3\xa5 med i den kunstneriske ledelse af festivalen "Art Projekt 92" i M\xc3\xbcnchen og er direkt\xc3\xb8r for Musiksommer Gstaad Festival i Schweiz. I 2008 turnerede han og Kremerata Baltica med den klassiske musikalske komedieduo Igudesman & Joo. Han har ogs\xc3\xa5 haft regelm\xc3\xa6ssige optr\xc3\xa6dener p\xc3\xa5 Verbier Festival indtil sommeren 2011, da han trak sig tilbage.\n_START_SECTION_\nRepertoire\n_START_PARAGRAPH_\nKremer er kendt for sit vidtr\xc3\xa6kkende repertoire, sp\xc3\xa6ndende fra Antonio Vivaldi aog Johann Sebastian Bach til samtidige komponister. Han har advokeret for arbejdet med komponister som \xc3\x81stor Piazzolla, George Enescu, Alban Berg, Philip Glass, Alfred Schnittke, Leonid Desjatnikov, Alexander Raskatov, Alexander Voustin, Lera Auerbach, P\xc4\x93teris Vasks, Arvo P\xc3\xa4rt, Roberto Carnevale og John Coolidge Adams. Blandt de mange komponister, der har dedikeret v\xc3\xa6rker til ham er Sofia Gubaidulina (Offertorium) og Luigi Nono (La lontananza nostalgica utopica futura). Hans kunstneriske partnere omfatter Valerij Afanassiev, Martha Argerich, Oleg Maisenberg, Mischa Maisky, Juri Bashmet og Vadim Sakharov. Han har en stor diskografi p\xc3\xa5 Deutsche Grammophon, som han har indspillet for siden 1978, har han ogs\xc3\xa5 indspillet for Philips Records, samt Decca Records, ECM og Nonesuch Records.\n_START_SECTION_\nAnerkendelse og priser\n_START_PARAGRAPH_\nKremer har modtaget flere internationale priser og anerkendelse. Blandt andet har han siden den 12. marts 1997 v\xc3\xa6ret Officer af Trestjerneordenen.'